Nicușor Constantinescu, CONDAMNAT în dosarul ELICOPTERULUI PRĂBUȘIT

Încă o condamnare pentru fostul șef al Consiliului Județean Constanța, Nicușor Constantinescu. Însă, de data aceasta, decizia aparține instanței de fond și nu este definitivă, urmând apelul. Tribunalul l-a condamnat la 4 ani.

Amintim că, din ordonanţa de punerea în mişcare a acţiunii penale, procurorii au precizat că, în cursul anului 2011, în cadrul unui proiect finanţat de Programul Operaţional de Cooperare Transfrontalieră România, Consiliul Judeţean Constanţa, prin el, a achiziţionat un elicopter în scopul eficientizării activităţii de salvare în cazul situaţiilor de urgenţă din zona de graniţă, din judeţul Constanţa, România şi Districtul Dobrich, Bulgaria. Conform anchetatorilor, la data de 29 martie 2013, Constantinescu a atribuit unei societăţi comerciale, în mod nelegal, un contract de achiziţie publică având ca obiect „Servicii de operare elicopter multifuncţional, medicalizat”, „Servicii de transport ocazional” şi „Servicii de reparare şi întreţinere a elicopterelor”, prin încălcarea celor stabilite în caietul de sarcini, în care se prevedea că aparatul de zbor trebuia folosit în cazul acţiunilor de intervenţie în caz de urgenţă şi în pofida faptului că SMURD formulase anterior o ofertă privind operarea gratuită şi conform scopurilor programului (salvare de vieţi şi intervenţii de urgenţă) a elicopterului respectiv. La data de 01 iulie 2013, Constantinescu ar fi pus elicopterul achiziţionat din fonduri publice la dispoziţia persoanei juridice respective, care nu a fost niciodată parte semnatară a Acordului de parteneriat în baza căruia a fost obţinută finanţarea nerambursabilă şi achiziţionat elicopterul, schimbând astfel beneficiarii direcţi ai investiţiei, precum şi destinaţia aparatului de zbor respectiv. Pe această cale, mai arată procurorii, inculpatul a angajat, lichidat, ordonanţat şi plătit, în mod nelegal, în perioada 05.07.2013 - 30.10.2014, din fondurile publice ale Judeţului Constanţa, suma de 1.082.031,62 lei, reprezentând cheltuieli cu serviciile de întreţinere şi operare a elicopterului.

Iată minuta judecătorească

”Respinge cererea formulata de inculpat, prin aparator, de repunere a cauzei pe rol, pentru ca instanta sa se pronunte asupra cererii de schimbare a incadrarii juridice, potrivit deciziei Curtii Constitutionale, din data de 16.04.2019, (comunicat), intrucat aceasta nu isi produce efectele, nefiind publicata, in raport de dispozitiile art. 31 din Legea 47/1992 privind organizarea si functionarea Curtii Constitutionale. Respinge cererea de schimbare a incadrarii juridice, pusa in discutie din oficiu, din infractiunea de abuz in serviciu prevazuta de art. 13/2 din Legea nr.78/2000 rap. la art. 297 alin.1 C.penal cu aplicarea art. 35 alin.1 C.penal. in doua infractiuni prevazute de art. 13/2 din Legea nr.78/2000 rap. la art. 297 alin.1 C.penal cu aplicarea art. 35 alin.1 C.penal, pentru perioada 5.07.2013-10.08.2014 si art.13/2 din Legea nr.78/2000 rap. la art. 297 alin.1 C.penal cu aplicarea art. 35 alin.1 C.penal pentru perioada 11.08.2014-30.10.2014 cu aplicarea art. 38 C.penal. In baza art. 132 din Legea nr.78/2000 privind prevenirea, descoperirea si sanctionarea infractiunilor de coruptie rap. la art. 297 alin.1 C.penal cu aplicarea art. 35 alin.1 C.penal. condamna pe inculpatul CONSTANTINESCU NICUSOR DANIEL- detinut in Penitenciarul Poarta Alba, pentru infractiunea de abuz in serviciu in forma continuata, la pedeapsa de 4 ani inchisoare si pedeapsa complementara a interzicerii drepturilor prevazute de art. 66 al.1 lit. a, b C.penal (dreptul de a fi ales in autorita?ile publice sau in orice alte functii publice ?i dreptul de a ocupa o func?ie ce implica exerci?iul autorita?ii de stat) pe o durata de 5 ani. Pedeapsa principala se va executa in regim de detentie, potrivit art.60 C.penal. In baza art. 65alin.1 C.penal aplica inculpatului Constantinescu Nicu?or Daniel, pedeapsa accesorie a interzicerii drepturilor prevazute de art. 66 al.1 lit. a, b C.penal (dreptul de a fi ales in autorita?ile publice sau in orice alte functii publice ?i dreptul de a ocupa o func?ie ce implica exerci?iul autorita?ii de stat), pe durata executarii pedepsei principale. Constata ca, inculpatul Constantinescu Nicusor Daniel este arestat in alta cauza. Admite actiunea civila formulata de Judetul Constanta si Consiliului Judetean Constanta, in contradictoriu cu inculpatul Constantinescu Nicu?or Daniel. In baza art. 397 C.p.p in referire la art. 20 C.p.p. si art. 1357 si urm. C.civil obliga inculpatul Constantinescu Nicu?or Daniel la plata catre partile civile Jude?ul Constan?a si Consiliul Judetean Constanta, a sumei de 1.082.031,62 lei, despagubiri civile. In baza art. 397 alin.4 C.p.p. in referire la art. 20 din Legea nr. 78/2000 dispune luarea masurilor asiguratorii asupra bunurilor mobile si imobile ale inculpatului, pâna la concurenta sumei de 1.082.031,62 lei, retinuta prin prezenta, drept prejudiciu. In baza art. 274 alin.1 C.p.p. dispune obligarea inculpatului Constantinescu Nicusor Daniel, la plata sumei de 16.000 lei, cheltuieli judiciare avansate de stat. In baza art. 273 C.p.p. dispune avansarea din fondurile Ministerului Justitiei in favoarea domnului expert fiscal judiciar Iorgu Constantin, a sumei de 10.410 lei, onorariu cuvenit pentru realizarea raportului de expertiza si a suplimentului la raportul de expertiza dispus in cauza( suma de 2000 lei, onorariu provizoriu, fiind achitata de inculpatul Constantinescu Nicusor Daniel, conform chitantei nr.10397179/1/19.01.2017 emisa de CEC BANK Constanta). Respinge cererea formulata de domnul expert fiscal judiciar Iorgu Constantin pentru achitarea contravalorii celor 35 de ore, pentru analiza si sistematizarea documentelor scanate. Cu drept de apel in termen de 10 zile de la comunicare. Pronuntata in sedinta publica, azi, 7.05.2019", potrivit minutei judecătorești.

Liliana CHIRU

Citește și:

Pedepsele lui Nicușor Constantinescu, contopite!

Constantinescu, trimis în judecată în al şaselea dosar: acuzat că a atribuit ilegal contractul de mentenanţă al elicopterului prăbuşit în lac!